Afrikaners – Vuurslag
DASO Steek DA In Die Skande
Die Demokratiese Alliansie se studente-organisasie het groot konsternasie regoor die land veroorsaak nadat hulle 'n advertensieveldtog via hulle sosiale netwerke geloods het met 'n eksplisiete plakaat wat vele gewone Suid-Afrikaners diep ontstel het.
Op hierdie plakaat word 'n halfnaakte blanke man en swart vrou uitgebeeld wat mekaar omhels met 'n uitdagende onderskrif: "DASO, in jou toekoms sou jy nie eers twee keer gekyk het nie."
Mense is met reg ontsteld oor die onsedelike boodskap wat dit na die jeug uitstuur wat hierdie advertensie mag sien, dit komende van 'n politieke party wat as amptelike opposisie in die parlement moet dien. Slegs die tyd sal leer of die DA Jeug dalk by die owerheid vir Reklamestandaarde aangekla sal word oor hierdie advertensieveldtog.
Heelparty nuuskommentators was tot dusver onwillig om aandag te skenk aan die invloed wat hierdie uitbeelding op die raspolarisasie in ons land mag hê. Hierdie stilte is egter vandag verbreek deur COSATU se provinsiale liggaam in KwaZulu-natal wat in hulle reaksie gesê het dat hierdie plakaat volgens hulle blanke oppermag verskans.
COSATU se profinsiale sekretaris in Natal het gesê dat die DA gedink het dat COSATU en die ANC se vryheidstryd net gegaan het oor die ontugwet en ander soortgelyke wette terwyl dit vir hulle oor veel meer gegaan het. Volgens hom is die hele idee om 'n buite-egtelike verhouding met 'n blanke persoon te hê glad nie aanloklik nie.
Hierdie gebeurtenis het 'n paar dinge in ons land se politieke realiteit blootgelê. Soos wat die bekende nuuskommentator en vryskutskrywer Herman Toerien in twee artikels op sy webjoernaal uitgewys het, was vele Afrikaners salig onbewus van die Demokratiese Alliansie se liberale beleid waarmee vele van hulle nie noodwendig saamgestem het nie. Hulle het maar bloot vir die DA gestem omhulle die grootste party is wat teen die ANC kan weerstand bied. Slegs die tyd sal leer hoe die DA se stempersentasies geraak sal word deur hierdie wrede ontnugtering van 'n belangrike deel van hulle kieserskorps.
Verder het die Demokratiese Alliansie nie rekening gehou met die erge rassepolarisasie wat in ons land aangeblaas is veral deur Julius Malema en andere se radikale uitsprake die laaste paar jaar nie. Blank en swart is ewe gewalg gelaat deur hierdie soort reklame soos wat COSATU se reaksie duidelik bewys.
Dalk moet die Afrikaner hulle ontevredenheid duidelik aan die DA rugbaar maak en dan kyk wat hulle reaksie daarop is. As die DA steeds nie berou toon nie, straf hulle in die munisipale tussenverkiesings. As hulle nog nie wil luister nie, gee hulle 'n loesing in die Algemene verkiesing van 2014. Die opposisie kan dalk meer gefragmenteerd wees in die proses, maar hopelik sal die DA dan besef dat hy meer aandag aan sy kiesers se belange moet skenk en minder aan hulle eie liberale ideologiese oogmerke.
Moraliteit in die politiek maak nog steeds vir meeste Suid-Afrikaners saak, veral omdat ons tans so 'n gebrek daaraan in ons huidige ANC-regering beleef. Verder moet die DA baie versigtiger wees wees hoe hy die komplekse situasie rondom ras en etnisiteit hanteer. Rasseverhoudinge is in hierdie tyd nog meer broos as ooit tevore.
Vuurslag	Politiek	 Januarie 25, 2012 2 Minutes
Die nuwe kulturele gevaar
Die laaste week was daar groot ontsteltenis in die geledere van behoudende Afrikaners nadat 'n besigheid bekend as The Zef Shop 'n t-hemp gedruk het waarop ons groot boereleier oud-president Paul Kruger van die Zuid-Afrikaansche Republiek as 'n fopdosser uitgebeeld word.
Ekself deel in die ontsteltenis van my volksgenote en veroordeel die aksie van die eienaars van die Zef Shop ten volle.
Hierdie verskynsel is ongelukkig deel van 'n groter kulturele gevaar wat onlangs op die toneel verskyn het. Dis 'n verskynsel wat in die volksmond as Zef bekendstaan.
In kort is Zef niks anders as die uitdagende promofering van losbandigheid en dekadensie nie. Die verskil tussen Zef en ander soort dekadensie is dat ander soorte dekadensie hulle praktyke onder die vredesdekmantel wil regverdig soos die hippies van die sestigerjare. Wie onthou nog die slagspreuk "Make love, not war." Andere sukkel weer om met 'n morele regverdiging te kom vir hulle wandade. Sommige sal op individuele vlak die moderne tydsgees as verskoning aanbied. "ons lewe in 'n moderne eeu" en "jy is outyds", is hulle gunsteling verweer. Zef is egter 'n soort openbare oorlogverklaring teen die gevestigde Afrikanerkultuur wat oor 'n kwessie van honderde jare opgebou is. Die kulturele aanvoerders van hierdie subkultuur daag hulle volgelinge tot dekadensie uit en gaan woes te kere met diegene wat nie hulle sieninge deel nie.
In hierdie week was daar ook 'n artikel in Beeld waarin
Generaal-Majoor Gert Opperman van die Voortrekkermonument homself uitgespreek het teen die Zef-musiekgroep Die Antwoord se vertoning by die Voortrekkermonument op ounjaarsaand waar kru taal in hulle liedjies gebruik is. 'n Mens sou egter die vraag kon vra hoekom die monument se bestuur toegelaat het dat hierdie groep daar optree? Kon hulle nie eers navorsing gedoen het om vas te stel watter soort groep hulle is nie? Hulle beweer tog dat hulle streng keuring toepas om te bepaal watter kunstenaars daar mag optree.
Verlede jaar was daar ook 'n herrie in die koerante omdat die geliefde Afrikaanse sangeres Juanita Du Plessis nie saam met die Zef-sanger Jack Parow by 'n groot Afrikaanse musiekkonsert wou optree nie nadat hy godslasterlike uitsprake gemaak het. Parow het woes teen Du Plessis uitgevaar op sy Twitter mikrojoernaal met kru taal en haar as veroordelend "judgementel" uitgekryt. in daardie tyd het ek Juanita se besluit ook ondersteun.
Alhoewel Zef as 'n ondergrondse subkultuur ontstaan het onder Afrikaanssprekende woestaards is dit die laaste paar jaar tot in die kulturele hoofstroom gedruk deur kunstenaars soos Die Antwoord en Jack Parow asook die Zef webjoernaal Watkykjy. Hierdie is 'n kulturele gevaar wat ons nie meer kan ignoreer nie. Hulle het nou amptelik oorlog teen ons verklaar met hulle Paulina Kruger t-hemde en ek wil my verstout om te sê dat ons nog nie die laaste van hulle gehoor het nie. Ons moet opstaan teen hierdie gevaar waar ook al hulle ons bedreig en ons moet kunstenaars soos Juanita Du Plessis ondersteun wat dit reeds gedoen het.
Vir verdere inligting oor die Zef subkultuur kan die volgende skakels besoek word:
Vuurslag	Algemeen	4 Kommentaar Januarie 7, 2011 Januarie 7, 2011 2 Minutes
Rowwe week vir Afrikaners en blankes
Hierdie week was voorwaar 'n rowwe week vir blankes en Afrikaners. Ons het behoorlik deurgeloop onder die skerp tonge van belangrike figure binne die ANC-regime soel as 'n beoordelaar van die gewilde Pop Idols reeks op M-net.
Die beoordelaar, Mara Louw het op Sondag 7 November gekla omdat 'n swart deelnemer nie die kompetisie gewen het nie. Swartmense het glo nie toegang tot DSTV nie en daarom kon hulle nie stem nie. Later die week het dit wel uitgekom dat die swart deelnemers wel op 'n stadium
wel gewild was en 'n kans gestaan het om te kon wen. Ek het nooit gehoor dat Louw verskoning gevra het vir haar uitlatings nie.
Daarna was ons weer onder skoot nadat Maggie Sotyu, adjunk-minister van polisie, hierdie week in die parlement beweer het blanke misdadigers word ligter gestraf as swart misdadigers. Sy het dit gesê na die vrystelling van 'n verslag deur die Instituut vir Geweld en versoening waarin beweer word Apartheid en die trekarbeidstelsel die rede is hoekom misdaad in Suid-Afrika so gewelddadig is. Sotyu is uit verskeie oorde skerp veroordeel vir haar uitlating.
Verder het die ANC Jeugliga ook hierdie week gesê dat die standbeeld van Paul Kruger op Kerkplein, Pretoria, verwyder moet word en vervang moet word met 'n standbeeld van Chris Hani met 'n groep MK vryheidsvegters om hom.
Afriforum Jeug het in reaksie hierop gesê hulle is bereid om hulself aan die standbeeld vas te ketting om dit te behou as dit sou nodig ord.
Laastens het Fikile Mbalula, Minister van Sport, ook gesê dat skolerugby volgens hom te wit is en dat transformasie daar nodig is, d.w.s. hulle wil meer swartes in rugbyspanne hê.
As daar nou een ding is wat nou vir ons duidelik is, dan is dit dat selfs die Anc nie eers glo aan die versoeningspropaganda waarmee hulle ons gevoer het nie. Hoekom moet ons nog daaraan glo? Ons word vertel dat almal sogenaamd gelyk is maar dan word blankes uitgesonder vir haatspraak. Hierdie uitsprake word op die ou einde ongestraf gelaat.
Is dit enigsins 'n wonder dat ons mense al hoe meer daarop aandring om ons eie volkstaat en eie volksowerheid te kry? Ons voel eenvoudig nie tuis in die ANC-regime se Mzanzi nie.
Vuurslag	Politiek	6 Kommentaar November 13, 2010 1 Minute
Vandag gedenk ons as behoudende Afrikaners wat ons geskiedenis lief het weer die geboortedag van Paul Kruger, een van ons groot Boereleiers. Hy was die laaste president van die Zuid-Afrikaansche Republiek, ook bekend as die Transvaal, voor die Tweede Vryheidsoorlog.
Paul Kruger was deen van die leierskorps wat die Boerevolk van die ZAR in 1881 bevry het van Britse oorheersing nadat Britanje in 1877 die ZAR beset het. Nadat Goud aan die Witwatersrand ontdek is het hy 'n bittere politieke stryd gevoer om ons onafhanklikheid te behou nadat Britanje met slinkse maatreëls probeer het om beheer oor die ZAR se regering te verkry onder die dekmantel dat hulle die regte van die buitelanders probeer beskerm wat daar in die myne gewerk het. Selfs toe die Tweede Vryheidsoorlog in 1899 uitgebreek het het hy nie sonder meer oorgegee nie en het selfs Europa toe gereis om steun te werf vir die saak van die Boerevolk. Ongelukkig was dit nie oral suksesvol nie. Alhoewel dit maar moeilik gegaan het om regerings van daardie tyd sover te kry om ons behulpsaam te wees het gewone Europeërs wel groot inspirasie geput uit ons stryd teen Britanje.
Paul Kruger is een van daardie leiers wat dit verseker die moeite werd maak om die goeie uit die verlede te haal en ons toekoms daarop te bou. Mag ons weer 'n leier soos hy kry om ons na vryheid te lei in die moeilike jare wat vir ons voorlê.
Vuurslag	Algemeen	 Oktober 10, 2010 1 Minute
Steve vs Koos en MG
Op sy mikrojoernaal verwys Steve Hofmeyr
http://www.twitter.com/steve_hofmeyr na 'n artikel deur die bekende Afrikaanse sanger Koos Kombuis wat op The Mail ^& Guardian se Thoughtleader blog verskyn het. Koos
Het in hierdie artikel oor Steve se ope brief aan Julius Malema en sy standpunt oor swart intelektueles. Alhoewel Steve se uitspraak debateerbaar is, doen dit niks aan die res van sy brief nie.
As ek Steve is steur ek my nie veel aan Koos Kombuis of Mg se kritiek nie. Ons almal weet dat hulle albei liberale
anti-Afrikaner sentimente bedryf en dat ons hulle soort ongelukkig nie kan oortuig nie. Ons weet van Koos se betrokkenheid by die Voëlvry beweging, 'n soort Afrikaanse Rockmusiekbeweging waarin die Afrikaner se kultuurgoedere liederlik afgekraak is voor FW De Klerk se oorgawe en die verraad van die generaals. Ons weet ook van The Mail & Guardian se liberale standpunte toe hulle nog as The Rand Daily Mail bekend gestaan het. Daarom moet ons onsself nie verbaas oor die kaliber van lesers wat hulle vandag het nie.
Steve moet voortgaan met die goeie werk wat hy alreeds doen. Ons as Afrikaners raak al meer keelvol vir die liberale aanvalle van die media op ons. Danksy die internet het ons nou self die vermoë om onsself te verdedig en alternatiewe leesstof daar te stel vir ons eie mense.